IIG บวกแรง 4% จับตากำไร Q2 นิวไฮ! แตะ 29 ล้าน ดันทั้งปีทะลุ 115 ล้าน
IIG บวกแรง 4% จับตากำไรไตรมาส 2/65 นิวไฮ! แตะ 29 ล้าน ลุ้นทั้งปีทะลุ 115 ล้าน โต 45% เทียบช่วงเดียวกันของปีก่อน โบรกแนะซื้อเป้า 52 บาท
IIG บวกแรง 4% จับตากำไร Q2/65 นิวไฮ! แตะ 29 ล้าน ลุ้นทั้งปีทะลุ 115 ล้าน โบรกแนะซื้อเป้า 52 บาท
9 ส.ค. 2565

ผู้สื่อข่าวรายงานว่าวันนี้ (9 ส.ค.6565) ราคาหุ้น บริษัท ไอแอนด์ไอ กรุ๊ป จำกัด (มหาชน) หรือ IIG ณ เวลา 15:24 น. อยู่ที่ระดับ 42.00 บาท เพิ่มขึ้น 1.75 บาท หรือ 4.35% โดยทำจุดสูงสุดที่ 42.75 บาท และทำจุดต่ำสุดที่ 40.50 บาท ด้วยมูลค่าการซื้อขาย 51.14 ล้านบาท

บล.โนมูระ พัฒนสิน ระบุในบทวิเคราะห์ (4 ส.ค.65) ว่า IIG คาดกำไรไตรมาส 2/2565 อยู่ที่ 29  ล้านบาท โต 38% เทียบช่วงเดียวกันของปีก่อน และ โต 4% เทียบไตรมาสก่อนหน้า ทำ new high รายไตรมาสต่อเนื่องตามการทยอยรับรู้งานจาก backlog
โดยคาดกำไรปี 2565 ที่ 115 ล้านบาท โต 45% เทียบช่วงเดียวกันของปีก่อน ส่วนภาพระยะกลาง ประเมินกำไรปี 2565-2567 โตสูงต่อเนื่องเฉลี่ย 36% CAGR ตามรายได้ที่คาดเติบโต 32% CAGR และ backlog ของบริษัทเมื่อรวมกับ recurring revenue จะ secure รายได้เกือบทั้งหมดของประมาณการปี 2565 ของเราแล้ว
ด้าน Valuation : แม้อัตราการเติบโตต่ำกว่ากลุ่ม แต่ยังถือว่าอยู่ในระดับสูงที่ 36% CAGR และราคาซื้อขายบน PER22F ที่ 35 เท่า ต่ำกว่ากลุ่มฯ ที่ระดับ 50-80 เท่า นอกจากนี้ รับ sentiment บวกหลังหุ้นเทคฯ สหรัฐฟื้นตัวและเงินเฟ้อผ่านจุดพีก และโมเมนตัมกำไรดีต่อเนื่อง และมีโอกาสเห็น JV, M&amp;A เพิ่มเติม แนะนำซื้อราคาเป้าหมาย 52 บาท